钦定古今图书集成/明伦汇编/氏族典/第268卷 > 王沿
## 钦定古今图书集成/明伦汇编/氏族典/第268卷 > 王沿

按《宋史王沿传》：“沿字圣源，大名馆陶人。中进士第，试
秘书省校书郎，历知彭城、新昌二县。张知白荐其才，
擢著作佐郎，再迁太常博士。上书论河北为天下根
本，愿募民复十二渠，可使瘠卤变为膏腴。而通判洺
州王轸言其不可。沿方迁监察御史，即上书驳轸说。
帝虽嘉之，而不即行。天圣五年，安抚关陕。母丧，服除”，
改尚书工部员外郎、知邢州。复起为河北转运使。奏
罢二牧监，以地赋民。导相、卫、邢、赵水下景佑诸渠，溉
田数万顷。改泾州观察使。元昊入寇，葛怀敏率兵出
捍，沿教怀敏率兵据瓦亭待之，怀敏不听，为所败。贼
乘胜犯渭川，沿率州人乘城，多张旗帜为疑兵，贼遂
引去。坐怀敏败，复为龙图阁直学士、刑部郎中、知虢
州。未几，徙知成德军，又徙河中府，卒。沿好建明当世
事，而其论多龃龉。初兴河北水利，导诸渠溉民田，论
者以为无益。已而邢州民有争渠水至杀人者，然后
人知沿所建为利。子鼎，